Petro Mohyla

Petro Symeonovytš Mohyla (, ; 10. tammikuuta 1597 Moldavia – 11. tammikuuta 1647 Kiova) oli ukrainalainen ortodoksinen metropoliitta ja kulttuurihahmo. Isänsä murhan jälkeen hän pakeni vuonna 1607 äitinsä ja muutamien vaikutusvaltaisten sukulaisten kanssa Länsi-Ukrainaan. Hän opiskeli sekä Ukrainassa että ulkomailla, Alankomaissa ja Ranskassa. Hän soti upseerina turkkilaisia vastaan Cecoran taistelussa ja kiinnostui sen jälkeen ortodoksisesta kirkosta. Hänet valittiin Kiovan luostarin arkkimandriitaksi. Mohyla perusti 1631 luostariin koulun, joka yhdistyi toisen kiovalaisen koulun kanssa kollegiumiksi. Siitä kehittyi myöhemmin hänen mukaansa nimetty Ukrainan kansallinen yliopisto Kiovan Mohyla-akatemia.

Mohyla neuvotteli 1627–1628 Meleti Smotrytskyin ja Jov Boretskyin kanssa yhdistyneen ruteenikirkon luomisesta Rooman kirkon yhteyteen mutta omana patriarkaattina. Neuvottelut päättyivät tuloksettomina.

Lähteet

Ukrainalaiset papit
Vuonna 1597 syntyneet
Vuonna 1647 kuolleet